ai4bharat/Pralekha huggingface dataset:
امور داخلہ کی وزارت
این سی ایم سی نے اوڈیشہ،مغربی بنگال اور آندھرا پردیش کے سمندری طوفان سے متاثرہ علاقوںمیں راحت اور بچاؤ کے کاموں کا جائزہ لیا
نئی دہلی،04 مئی کابینہ سیکریٹری جناب پی کے سنہا نے ریاستی اور مرکزی وزارتوں / اداروں کے ساتھ اوڈیشہ، مغربی بنگال اور آندھرا پردیش کے سمندری طوفان ‘فانی’ سے متاثرہ علاقوں میں راحت اور بچاؤ کے اقدامات کا آج جائزہ لیا۔
اوڈیشہ کے حکام نے بتایا کہ پوری ، بھونیشور اور دیگر علاقوں میں ٹیلی مواصلات اور بجلی ڈھانچے کو بہت نقصان پہنچا ہے۔ تاہم، قبل از وقت احتیاطی تدابیر اور بڑے پیمانے پر لوگوں کے انخلاء کے باعث ، انسانی زندگی کا نقصان کم سے کم رہا۔ مغربی بنگال کے حکام نے بتایا کہ سمندری طوفان کا ہلکا اثر پڑا جبکہ آندھرا پردیش کے حکام نے سریکاکولم ضلع میں بھاری بارشوں کی وجہ سے فصلوں اور سڑکوں کو نقصان پہنچا ہے۔
کابینہ سکریٹری نے بجلی کی وزارت اور ٹیلی مواصلات کے محکمہ کو بجلی کی فراہمی کی فوری بحالی کے لئے بجلی کے كھمبوں ، گینگ ورک مین ، مختلف صلاحیتوں والے ڈیزل جنریٹر سیٹ فراہم کرنے کے لئے اوڈیشہ کی ریاستی حکومت کی جلد مدد کرنے کی ہدایت دی۔ توقع ہے کہ آج بھونیشور تک بجلی کی سپلائی والے ٹرانسمیشن لائن بحال کردی جائے ۔ ٹیلی مواصلات کے محکمہ نے یہ اشارہ دیا ہے کہ موبائل خدمات کوآج جزوی طور پر بحال کر دیا جائے گا۔مذکورہ طوفان کے باعث ریلوے کے بنیادی ڈھانچے کو بھاری نقصان پہنچا ہے۔ ریلوے نے اہم راستوں کو آپریشن کے قابل بنا دیا ہے اور آج سے ڈیزل انجن والی ٹرینوں کا استعمال کرتے ہوئے ریل خدمات شروع کردے گا۔ بھونیشور تک جانے والی پروازیں کو دوپہر تک شروع ہو جائیں گی۔ تاہم، بندرگاہوں اور ریفائنری کے اداروں کو کوئی نقصان نہیں پہنچا ہے۔ این ڈی آر ڈی ایف نے اوڈیشہ میں راحت اور بچاؤ کے امدادی کاموں کے لئے 16 اضافی ٹیمیں بھیجی ہیں اور زیادہ تر سڑکوں پر گرے درختوں اور دیگر رکاوٹوں کو ہٹا دیا ہے۔
وزارت صحت نے اوڈیشہ حکومت کے مشورہ پر فیصلہ کیا ہے کہ 5 مئی کو اوڈیشہ میں ہونے والے این ای ای ٹی کے امتحانات کو ملتوی کر دی جائے ۔ وزارت صحت طبی ماہرین کی ٹیموں کو سمندری طوفان سے متاثرہ علاقوں میں ریاستی حکومت کی مدد کے لئےبھیج رہی ہے تاکہ کسی بھی قسم کی وبائی امراض کی روک تھام کی جاسکے۔
امدادی کوششوں کا جائزہ لیتے ہوئے، کابینہ سکریٹری نے مرکزی وزارتوں / ایجنسیوں کے حکام کو اوڈیشہ حکومت کے ساتھ قریبی رابطے میں رہنے اور تمام ضروری امداد فوری طور پر فراہم کرنے کی ہدایت دی۔ انہوں نے کہا کہ ریاستوں کی متوقع ضروریات کو ذہن میں رکھتے ہوئے کھانے، ادویات، پینے کے پانی اور دیگر ضروری ساز و سامان کی وافر مقدار فراہمی کے لیے تیار رکھی جانی چاہیے۔ ریلوے اور شہری ہوا بازی کے وزارتوں نے سمندری طوفان سے متاثرہ علاقوں میں امدادی سامان کی مفت نقل و حمل کی سہولتیں بھی فراہم کی ہیں۔
این سی ایم سی کے اجلاس میں، آندھرا پردیش، اوڈیشہ اور مغربی بنگال کے چیف سکریٹریوں /پرنسپل سکریٹریوں نے ویڈیو کانفرنسنگ کے ذریعہ حصہ لیا۔ اس کے علاوہ وزیر اعظم کے دفتر کے سینئر افسران، وزارت داخلہ، وزارت دفاع، وزارت جہاز رانی ،وزارت شہری ہوا بازی، وزارت ریلوے، وزارت پیٹرولیم و قدرتی گیس، وزارت بجلی،وزارت ٹیلی مواصلات ، وزارت سٹیل، پینے کے پانی اور حفظان صحت کی وزارت ، فوڈ پروسیسنگ کی وزارت ، وزارت صحت اور وزارت ماہی گیری کے نمائندوں کے ساتھ آئی ایم ڈی، این ڈی ایم اے اور این ڈی آر ڈی ایف نے بھی اس اجلاس میں شرکت کی۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-2044,
(Visitor Counter : 49
وزارت سیاحت
وزارت سیاحت اندورن ملک بشمول شمالی ہندوستان میں سفر کے لئے شہریوں کی حوصلہ افزائی کے لئے مختلف سرگرمیاں انجام دے رہی ہے:جناب جی کشن ریڈی
وزارت سیاحت اندرون ملک بشمول شمالی ہندوستان میں سفر کے لئے شہریوں کی حوصلہ افزائی کے لئے کئی سرگرمیاں انجام دے رہی ہے۔وزارت دیکھو اپنا دیش،ایک بھارت سریشٹھ بھارت اور آزادی کا امرت مہوتسو کے تحت باقاعدگی سے سیاحت کو فروغ دینے والی تقریبات، روڈ شوز ،فیم ٹریس ، طلبا کے لئے مطالعاتی سیاحت، ورک شاپ ، کوئز پروگرام سوشل میڈیا کا فروغ وغیرہ منعقد کررہی ہے۔
وزارت سیاحت  نے شمالی ہندوستان میں سیاحت کے فروغ کے لئے گذشتہ ایک سال میں مندرجہ ذیل اہم سرگرمیاں انجام دی ہیں۔
- سری نگر میں 11 سے 13 اپریل 2021 ایک تقریب ‘‘کشمیر کے سیاحتی مضمرات کو بروئے کار لانا:جنت میں ایک دوسرا دن’’ کے عنوان سے منعقد کیا ۔
- II. لیہہ میں 25 تا 28 اگست 2021 لداخ تقریب:مہم جوئی اور بہت کچھ، کے عنوان سے منعقد کیا۔
- وزارت سیاحت نے آئی آر سی ٹی سی کے اشتراک سے 7 اور8 اکتوبر2021 کو ٹور آپریٹرس اور میڈیا کا ایک فیم ٹرپ منعقد کیا جس میں وارانسی کے بدھ مذہب کے ورثے کی نمائش کی گئی۔
- وزارت سیاحت نے لیہہ ،جموں،سری نگر ، دہرادون،چندی گڑھ،شملہ،دھرم شالہ، جے پور، جودھ پور اور وارانسی میں شراکت داروں کےلئے حساس اور بیدار بنانے والے پروگراموں  کا بھی انعقاد کیا۔
- V. سیاحت اور مہمان نوازی کے اداروں کے طلبہ کے لئے شمالی علاقے میں خصوصی پروگراموں جیسے کہ کوئز،مباحثہ ،تقریر اور مطالعاتی سیاحت وغیرہ کا انعقاد کیا گیا۔
- مجموعی طور پر دیکھو اپنا دیش،خیال کے تحت ملک بشمول شمالی ہندوستان کی متنوع ثقافت ، ورثہ منازل اور سیاحتی پیداوار کی نمائش کے لئے ویبنار منعقد کئے جارہے ہیں۔
- ملک میں مختلف پرکشش سیاحتی مقامات کے بارے میں مقبول روزناموں میں مضامین شائع کئے جارہے ہیں۔ملک میں مقبول اور کم مشہور سیاحتی مقامات اور پیداوار کے بارے میں ریڈیو اسٹیشنوں اور ٹیلیویژن چینلوں پر انٹرویو /گفتگو کا انعقاد کیا جارہا ہے۔
یہ معلومات سیاحت کے وزیر جناب جی کشن ریڈی نے آج لوک سبھا میں ایک تحریری جواب میں دی۔
وزیراعظم کا دفتر
وزیر اعظم نے مقدس ماہِ رمضان کی آمد پر عوام کو مبارکباد پیش کی
نئی دہلی، 02 اپریل 2022:
وزیر اعظم جناب نریندر مودی نے مقدس ماہِ رمضان کی آمد کے موقع پر اپنی جانب سے مبارکباد پیش کی ہے۔
ایک ٹوئیٹ میں، وزیر اعظم نے کہا؛
’’مقدس ماہِ رمضان کی آمد پر نیک ترین خواہشات۔ خدا کرے کہ یہ ماہِ مبارک عوام کو ناداروں کی خدمت کرنے کے لیے ترغیب فراہم کرے۔ خدا کرے کہ یہ مہینہ ہمارے معاشرے میں امن، ہم آہنگی اور غم خواری کے جذبہ کو مزید تقویت بہم پہنچائے۔‘‘
کانکنی کی وزارت
معدنیات کیلئے رائلٹی شرحوں میں ترمیم
کوئلہ اور کانکنی کے علاوہ پارلیمانی اُمو رکے مرکزی وزیر جناب پرہلاد جوشی نے آج لوک سبھا میں ایک تحریری جواب میں بتایا کہ کانکنی اور معدنیات ایکٹ 1957 کی دفعہ 9 کے ذیلی سیکشن 3 کے تحت معدنیات سے متعلق رائلٹی کی شرحوں میں وقتاً فوقتاً نظرثانی کی جاتی ہے۔ پچھلی مرتبہ رائلٹی کی شرحوں میں یکم ستمبر 2014 کو نظرثانی کی گئی تھی۔
کانکنی کی وزارت کے وائڈ آرڈر مورخہ 27 اکتوبر 2021 نے ان معدنیات کی رائلٹی کی شرحوں پر نظرثانی کیلئے ایک کمیٹی تشکیل دی ہے جہاں رائلٹی فی ٹن کی بنیاد پر کیلکولیٹ کی جاتی ہے اور کمیٹی نے 7 مارچ 2022 کو اپنی رپورٹ پیش کی ہے۔
اس طرح کے وقت کو وضع کرنے کا کوئی فیصلہ نہیں کیا گیا ہے، کانکنی اور معدنیات ایکٹ 1957 کی دفعہ 9  کے مطابق کانکنی پٹے پر لینے والے ہر شخص کو بڑے معدنیات کے لئے رائلٹی ادا کرنے کی ضرورت ہوتی ہے جو اس کے دوسرے شیڈول میں بتائی گئی رائلٹی کے مطابق نکالی جاتی ہے ۔ ایم ایم ڈی آر ایکٹ 1957کی دفعہ 9 کلاؤز 3 کے تحت مرکزی حکومت ایک معدنیات کے سلسلے میں قابل ادائیگی رائلٹی کی شرح کو مطلع کرے گی۔ رائلٹی متعلقہ ریاستی حکومتو ں کے ذریعے جمع اور برقرار رکھی جاتی ہے۔
۔۔۔۔۔۔۔۔۔۔۔
ش ح۔ ح ا۔ ع ن۔
U-7883
(Visitor Counter : 77
صحت اور خاندانی بہبود کی وزارت
بھارت میں کووڈ – 19 کی ٹیکہ کاری کی تعداد 29 کروڑ کے سنگِ میل کے پار
بھارت میں پچھلے 24 گھنٹے کے دوران 50848 نئے معاملوں کی اطلاع
کمی کے رجحان کے ساتھ بھارت میں زیر علاج مریضوں کی تعداد میں مزید کمی ہوکر 643194 تک پہنچی ؛ 82 دنوں میں سب سے کم تعداد
یومیہ صحت یاب ہونے والوں کی تعداد مسلسل 41 ویں دن بھی نئے مریضوں کی تعداد سے زیادہ
صحت یابی کی شرح بڑھ کر 96.56 فی صد ہوئی
متاثر پائے جانے والے افراد کی یومیہ شرح 2.67 فی صد ، مسلسل 16 ویں دن مثبت پائے جانے والوں کی تعداد 5 فی صد سے کم
نئی دلّی ، 23 جون / ایک اور اہم پیش رفت حاصل کرتے ہوئے بھارت میں ٹیکہ کاری کی مجموعی تعداد کل 29 کروڑ سے تجاوز کر گئی ہے ۔ آج صبح 7 بجے تک موصولہ عبوری رپورٹ کے مطابق 3949630 سیشن کے ذریعے کل 294639511 ٹیکے لگائے جا چکے ہیں ۔ 24 گھنٹے کے دوران 5424374 ٹیکے لگائے گئے ۔
اس میں مندرجہ ذیل شامل ہیں :
|
|
ایچ سی ڈبلیو
|
|
پہلی ڈوز
|
|
1,01,45,382
|
|
دوسری ڈوز
|
|
71,14,021
|
|
ایف ایل ڈبلیو
|
|
پہلی ڈوز
|
|
1,72,70,889
|
|
دوسری ڈوز
|
|
91,37,511
|
|
عمر گروپ 18 – 44 سال
|
|
پہلی ڈوز
|
|
6,59,41,855
|
|
دوسری ڈوز
|
|
14,28,117
|
|
عمر گروپ 45 – 59 سال
|
|
پہلی ڈوز
|
|
8,28,91,130
|
|
دوسری ڈوز
|
|
1,31,57,562
|
|
60 سال سے زیادہ
|
|
پہلی ڈوز
|
|
6,56,45,248
|
|
دوسری ڈوز
|
|
2,19,07,796
|
|
میزا ن
|
|
29,46,39,511
کووڈ – 19 ویکسین سبھی کو لگانے کا نیا مرحلہ 21 جون ، 2021 ء کو شروع ہوا ہے ۔ مرکزی حکومت ٹیکہ کاری کی رفتار کو بڑھانے اور پورے ملک میں ، اِس کے دائرے کو وسیع کرنے کے لئے عہد بستہ ہے ۔
بھارت میں پچھلے 24 گھنٹے کے دوران 50848 نئے متاثرہ مریضوں کی اطلاع ہے ۔
اب مسلسل 16 ویں دن نئے معاملات کی یومیہ تعداد 1 لاکھ سے کم ہے ۔ یہ مرکز اور ریاستوں / یو ٹی کی پائیدار اور مشترکہ کوششوں کا نتیجہ ہے ۔
بھارت میں زیر علاج مریضوں کی تعداد میں بھی مسلسل کمی آ رہی ہے ۔ آج پورے ملک میں زیر علاج مریضوں کی تعداد 643194 درج کی گئی ہے ، جو 82 دنوں میں سب سے کم ہے ۔
گذشتہ 24 گھنٹے کے دوران کل 19327 کی کمی آئی ہے اور اب زیر علاج مریضوں کی تعداد ملک میں متاثر پائے جانے والے کل مریضوں کی تعداد کا 2.14 فی صد ہے ۔
ایسے میں ، جب کہ کووڈ – 19 انفیکشن سے زیادہ لوگ صحت یاب ہو رہے ہیں ، بھارت میں یومیہ صحت یاب ہونے والوں کی تعداد مسلسل 41 ویں دن بھی یومیہ نئے معاملات سے زیادہ ہے ۔ گذشتہ 24 گھنٹے کے دوران 68817 افراد صحت یاب ہوئے ہیں ۔
یومیہ نئے معاملات کے مقابلے گذشتہ 24 گھنٹے کے دوران تقریباً 18000  افراد صحت یاب ہوئے ہیں ۔
عالمی وباء کے آغاز سے اب تک متاثر ہونے والے کل 28994855 افراد پہلے ہی کووڈ – 19 سے صحت یاب ہو چکے ہیں اور پچھلے 24 گھنٹے کے دوران 68817 مریض صحت یاب ہوئے ہیں ۔ اس سے ظاہر ہوتا ہے کہ صحت یابی کی مجموعی شرح 96.56 فی صد ہے اور اس میں مسلسل اضافے کا رجحان ہے ۔
پورے ملک میں ٹسٹ کرنے کی صلاحیت میں قابلِ قدر اضافے کے ساتھ پچھلے 24 گھنٹے کے دوران کل 1901056 ٹسٹ کئے گئے۔ اب تک بھارت میں مجموعی طور پر 39.59 کروڑ  ٹسٹ کئے جا چکے ہیں ۔
ایسے میں ، جب کہ پورے ملک میں ٹسٹ کرنے کی صلاحیت میں اضافہ کیا گیا ہے ، جانچ میں مثبت پائے جانے والوں کی ہفتہ وار تعداد میں مسلسل کمی آ رہی ہے ۔ سردست ، مثبت پائے جانے والی ہفتہ وار شرح 3.12 فی صد ہے ، جب کہ مثبت پائے جانے والے ٹسٹ کی یومیہ شرح آج 2.67 فی صد رہی ۔ یہ شرح اب مسلسل 16 ویں دن بھی 5 فی صد سے کم رہی ہے ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 5824
(Visitor Counter : 170
صحت اور خاندانی بہبود کی وزارت
بھارت میں مسلسل 13ویں دن سرگرم معاملات 10 لاکھ سے نیچے رہنے کا رجحان برقرار
ہفتے کا آخر طویل رہنے کے باوجود، بھارت نے مسلسل تین دن 10 لاکھ سے زائد ٹیسٹ کیے
نئی دہلی، 03 ستمبر 2020: بھارت نے مسلسل 13ویں دن سرگرم معاملات کی تعداد 10 لاکھ سے کم رکھنے کا اپنا رجحان برقرار رکھا ہے۔
آج تک سرگرم معاملات کی تعداد 937625 ہے۔یہ گزرے ہوئے کل کے مقابلے میں 7371 کم ہے ۔
ہفتے کا آخری حصہ طویل رہنے کے باوجود، بھارت میں یومیہ جانچ کی تعداد میں اضافہ درج کیا گیا ہے۔ جمعرات۔ جمعہ۔ سنیچر کو یہ تعداد بالترتیب 1097947، 1132675 اور 1142131 درج کی گئی۔
بھارت کی یومیہ جانچ اہلیت میں تیزی سے اضافہ رونما ہوا ہے۔ ہر روز 15 لاکھ سے زائد جانچ کی جا سکتی ہیں۔
گذشتہ دس دنوں میں یومیہ بنیاد پر اوسطاً 11.5 لاکھ ٹیسٹ ہوئے ہیں۔
جنوری 2020 سے اب تک بھارت میں کل جانچ کی تعداد 7.89 کروڑ سے تجاوز کر گئی ہے۔ مثبت شرح میں خاطر خواہ کمی آئی ہے۔ مسلسل گرتی مثبت شرح کے ساتھ جانچ نے کووِڈ۔19 بیماری کے پھیلاؤ کو محدود کرنے کے لئے ایک ازحد متاثرکن وسیلے کے طور پر کام کیا ہے۔
بہت زیادہ تعداد میں جانچ کی وجہ سے کووِڈ۔19 معاملات کی جلد شناخت، مریضوں کو فوری طور پر علیحدہ کرنے اور ان کا متاثر کن علاج ممکن ہو رہا ہے۔ اسی وجہ سے شرح اموات کم ہوئی ہے۔
ملک میں گذشتہ 24 گھنٹوں میں 82260 صحتیابیاں ہوئی ہیں جبکہ 75829 نئے معاملات سامنے آئے ہیں۔ اس کے ساتھ ہی بھارت میں یومیہ صحتیابی کی اعلیٰ سطح کا رجحان مسلسل بنا ہوا ہے۔ حال کے دنوں میں نئے معاملات کے مقابلے میں نئی صحتیابیاں زیادہ ہوئی ہیں۔
آج تک بھارت میں مجموعی طور پر روبہ صحت ہونے والوں کی تعداد 55 لاکھ  سے تجاوز کر گئی۔ صحتیابی کی قومی شرح میں مسلسل اضافے میں واحد دن کی صحتیابی کی زیادہ تعداد کی عکاسی ہوتی ہے، جو اس وقت 84.13 فیصد ہے۔
صحتیابی کے نئے معاملات میں سے 75.44 فیصد 10 ریاستوں / مرکز کے زیر انتظام علاقوں سے ہیں۔
مہاراشٹر میں سب سے زیادہ سرگرم معاملات اور سب سے زیادہ صحتیابی کے معاملے بھی درج کیے گئے ہیں۔ اس کے بعد کرناٹک اور آندھرا پردیش میں سرگرم اور صحتیابی کے معاملے درج کیے گئے ہیں۔
ملک میں 10 ریاستوں / مرکز کے زیر انتظام علاقوں میں 77.11 فیصد سرگرم معاملات ہیں۔ آج کی تاریخ میں ملک میں مثبت معاملات کے لئے سرگرم معاملات کا فیصد گھٹ کر صرف 14.32 فیصد رہ گیا ہے۔
نئے معاملات میں 78 فیصد نئے معاملات دس ریاستوں / مرکز کے زیر انتظام علاقوں میں ہیں۔ نئے معاملات میں سے مہاراشٹر میں 14000 سے زائد معاملات درج کیے گئے ہیں۔ کرناٹک اور کیرالا میں بالترتیب 9886 اور 7834 نئے معاملات درج کیے گئے ہیں۔
گذشتہ 24 گھنٹوں کے دوران 1000 سے کم اموات  درج کی گئی ہیں۔
موت کے نئے معاملات میں سے 80.53 فیصد معاملات 10 ریاستوں اور مرکز کے زیر انتظام علاقوں سے ہیں۔ کل بتائی گئی 29.57 فیصد اموات مہاراشٹر میں ہوئیں۔ مہاراشٹر میں 278 اموات ہوئیں، جس کے بعد کرناٹک میں 100 اموات ہوئیں۔
وزارت خزانہ
پنشن کے قومی نظام ٹرسٹ کی نو تشکیل شدہ ویب سائٹ کا آغاز
پنشن فنڈ ضابطے اور ترقیاتی اتھارٹی  کے چیئرمین ڈاکٹردیپک موہنتی نے پنشن کے قومی نظام ٹرسٹ کی نو تشکیل شدہ ویب سائٹ کا آغاز کیا۔ پی ایف آر ڈی اے کے کل وقتی اراکین پروفیسر منوج آنند اور محترمہ ممتا شنکر ، این پی ایس ٹرسٹ کے چیئرمین جناب سورج بھان بھی اس موقع پر موجود تھے۔
نئی ویب سائٹ کی رسائیhttps://npstrust.org.in پر کی جاسکتی ہے۔ یہ استعمال کرنے والوں کے تجربے میں اضافہ کرنے اور قومی پنشن نظام،  اور اٹل پنشن یوجنا  سے تعلق رکھنے والی معلومات تک بلا رکاوٹ رسائی فراہم کرنے کے تئیں این پی ایس ٹرسٹ کے عہد کے سفر میں ایک واضح سنگ میل ہے۔ نئی ویب سائٹ میں ایک جاذب نظر اور دلکش ڈیزائن ہے، جسے ڈیسک ٹاپ اور موبائل ڈیوائسز، دونوں کے لیے خاص طور پر تیار کیا گیا ہے۔ اس میں بڑی تعداد میں نئی خصوصیات شامل کی گئی ہیں اور لوگوں کی ضرورت کو بہتر طریقے سے پورا کرنے کے لیے اسے مزید کارآمد بنایا گیا ہے۔ اس ویب سائٹ کی کلیدی خصوصیات ہیں:
- باقاعدہ نیوی گیشن اور مینو ڈھانچہ
- ڈھانچہ جاتی معلومات
- نئی خصوصیات کے ساتھ اور زیادہ آن لائن خدمات
- یوزر کے تجربےمیں اضافہ
- سرچ کرنے کی بہتر کارکردگی
لینڈنگ پیج پر ہی، تین اہم ٹیبس ہیں یعنی ’’این پی ایس اکاؤنٹ کھولئے‘‘، ’’اپنے ریٹائرمنٹ کی منصوبہ بندی کیجئے‘‘  اور ’’میری این پی ایس ہولڈنگس دیکھیں‘‘ یہ تمام خصوصیات سبسکرائبر کی سہولیت کے لیے شامل کی گئی ہیں۔
ہوم پیج پر ہی، سبسکرائبر ایک سہل، قابل فہم اور گرافیکل شکل میں اسکیم کے ریٹرنس کو دیکھ سکتا ہے۔
مینو کا ڈھانچہ منظم ہے اور اسے چھ سہل زمروں میں معیاری بنایا گیا ہے، یہ این پی ایس اور اے پی وائی، دونوں کے لیے ہے۔ خصوصیات اور فوائد ، آن لائن خدمات، ریٹرنس اور چارٹس، این پی ایس کلکولیٹر، شکایات اور ایگزٹ۔
آن لائن خدمات کے تحت ، اپنے پی آر اے این، تاریخ پیدائش اور او ٹی پی کی تصدیق کرکے ، سبسکرائبر اپنے متعلقہ سی آر اے کے ساتھ اپنی این پی ایس ہولڈنگ کی تفصیلات دیکھ سکتاہے۔
این پی ایس ڈیزائن کا نظارہ بہتر بنایا گیا ہے اور انٹرمیڈیئری کی تفصیلات، سبسکرائبر کو واحد کلک پر دستیاب کرائی گئی ہیں جن میں ان کے عوامل، رابطے کی تفصیلات وغیرہ شامل ہیں۔
اس کا ویب سائٹ کو ہندی زبان میں بھی دستیاب کرایا گیا ہے۔
این پی ایس ٹرسٹ اپنی خدمات میں مزید اضافہ کرنے اور اپنے شراکت داروں کو بہترین تجربہ فراہم کرنے کے ڈیجیٹل اقدامات کرنے کے تئیں مکمل طور پر عہد بند ہے۔
امور داخلہ کی وزارت
اوسیآئیکارڈہولڈرزکوہندوستانجانےکےلئےایکسےزیادہداخلےکیتاحیاتطویلویزاسہولت کا حق،ہندوستانسےآنے / جانےوالےمسافروںکےبینالاقوامیہوائیسفرسے پابندی ہٹائی نہیں جاتی ،یہ ممانعت جاری رہے گی
نئی دہلی،5مئی 2020/مرکزیوزارتبرائےامورداخلہ  نےایکحکمجاریکیاہےجسمیںبتایاگیاہےکہاوورسیزسٹیزنآفانڈیا  کارڈہولڈرزکےطورپررجسٹرڈافرادکےلئےکسیبھیمقصدسے ہندوستانجانےکےلئےمتعددتاحیاتطویلویزاسہولتکےحق پر اس وقت تک پابندی جاری رہے گی جب تک ہندوستانجانےوالےمسافروںکےبینالاقوامیہوائیسفرپرپابندیعائدہے۔
اوسیآئیکارڈرکھنےوالاکوئیبھیغیرملکیشہریجواسعرصےکےدورانمجبوریکیوجوہاتکیبناءپرہندوستانکاسفرکرنےکاارادہرکھتاہے، کو اپنے نزدیکی ہندستانی مشن سے رابطہ کرنا ہوگا۔مزیدیہکہاوسیآئیکارڈرکھنےوالےافرادجوپہلےہیہندوستانمیں رہ رہے ہیں،کیصورتمیں،اوسیآئیکارڈکسیبھیلمبےعرصےتکہندوستانمیںانکےقیامکےلئے قانونی طور پرموزوںرہےگا۔
سرکاریآرڈردیکھنےکےلئےیہاںکلککریں
م ن۔ ش ت ۔ ج
Uno-2304
(Visitor Counter : 116
ماحولیات، جنگلات اور موسمیاتی تبدیلی کی وزارت
ماحولیات کے مرکزی وزیر عالمی یوم باگھ کے موقع پر باگھوں کی گنتی سے متعلق تفصیلی رپورٹ جاری کریں گے
نئی دہلی،27؍جولائی،عالمی یوم باگھ ، 2020 کی ماقبل شام ماحولیات کے مرکز وزیر جناب پرکاش جاؤڈیکر چوتھے آل انڈیا ٹائیگر اسٹی میشن – 2018  پر مشتمل تفصیلی رپورٹ جاری کریں گے۔
اس تقریب کا انعقاد نیشنل انڈیا سینٹر ، نئی دہلی میں ہوگا اور اسے 28 جولائی کو صبح 11 بجے درج ذیل لنک : https://youtu.be/526Dn0T9P3E پر لائیو اسٹرین کیا جائے گا۔ اس تقریب میں ملک بھر کے تقریبا 500 لوگوں کے حصہ لینے کی توقع ہے۔
سینٹ پیٹرس برگ ، روس میں ٹائیگر رینج ممالک کی حکومتوں کے سربراہوں نے ، باگھوں کے تحفظ سے متعلق سینٹ پیٹرس برگ اعلامیے پر دستخط کے ذریعے 2022 تک اپنے گلوبل رینج میں باگھوں کی تعداد دوگنی کرنے کے عزم کا اظہار کیا ہے۔ مذکورہ میٹنگ کے دوران دنیا بھر میں 29 جولائی کو گلوبل ٹائیگر ڈے منانے کا فیصلہ کیا گیا، جس کا انعقاد باگھوں کے تحفظ کے تئیں بیداری پیدا کرنے کے لئے کیا جاتا رہا ہے۔
گزشتہ سال اسی دن وزیراعظم جناب نریندر مودی نے روس میں 2010 میں باگھوں کے تحفظ سے متعلق سینٹ پیٹرس برگ اعلامیے میں 2022 تک باگھوں کی تعداد دوگنی کرنے کے مقررہ ہدف سے 4 سال قبل ہی ہندوستان کے ذریعے باگھوں کی تعداد سے متعلق اپنے اہداف کو حاصل کرلینے کا اعلان کیا تھا۔ ہندوستان میں فی الحال باگھوں کی عالمی آبادی کا تقریبا 70 فیصد ہے۔
وزیر ماحولیات ہندوستان میں اسمال وائلڈ کیٹس کے موضوع پر ایک پوسٹر بھی جاری کریں گے۔ اس تقریب کو درج ذیل لنک : https://youtu.be/526Dn0T9P3E پر بھی لائیو دیکھا جاسکے گا۔
۰۰۰۰۰۰۰۰

U-4183
(Visitor Counter : 165
کوئلے کی وزارت
کول انڈیا لمیٹڈ نے اپنی 30 ترک شدہ کانوں کے علاقے کو ماحولیاتی سیاحت کے مقامات میں تبدیل کیا
گرین کور کو 1610 ہیکٹر تک پھیلایا
کول انڈیا لمیٹڈ  اپنی ترک شدہ کانوں کو ایکو پارکس میں تبدیل کرنے کے عمل میں ہے جو ماحولیاتی سیاحت کے مقامات کے طور پر مشہور ہو چکے ہیں۔ یہ ایکو پارکس اور سیاحتی مقامات مقامی آبادی کے لیے ذریعہ معاش بھی ثابت ہو رہے ہیں۔ اس طرح کے تیس ایکو پارک پہلے ہی مستقل طور پر لوگوں کو راغب کر رہے ہیں اور سی آئی ایل کےترک شدہ کان کنی والے علاقوں میں مزید ایکو پارکس اور ماحول کی بحالی کی جگہیں بنانے کے منصوبے جاری ہیں۔
کوئلے کی کان کی سیاحت کو مزید تقویت فراہم کرنے والے کچھ مشہور مقامات میں گنجن پارک، ای سی ایل، گوکل ایکو کلچرل پارک، بی سی سی ایل، کیناپارا ایکو ٹورازم سائٹ اور اننیہ واٹیکا، ایس ای سی ایل، کرشنا شیلا ایکو ریسٹوریشن سائٹ اور مڈوانی ایکو پارکس، این سی ایل، اننتا میڈیسنل گارڈن ، ایم سی ایل، بال گنگادھر تلک ایکو پارک، ڈبلیو سی ایل اور چندر شیکھر آزاد ایکو پارک، سی سی ایل شامل ہیں۔
چھتیس گڑھ کے سورج پور ضلع میں ایس ای سی ایل کی طرف سے تیار کردہ کیناپارا ایکو ٹورازم سائٹ پر آنے والے ایک سیاح نے کہا کہ’’کوئی بھی یہ پیش گوئی نہیں کر سکتا تھا کہ کان کنی کی ایک ترک شدہ زمین کو سیاحتی مقام میں تبدیل کیا جا سکتا ہے۔ ہم کشتی رانی سے لطف اندوز ہو رہے ہیں، ملحقہ ہریالی کے ساتھ خوبصورت آبی ذخائراور ایک تیرتے ہوئے ریسٹورنٹ میں لنچ کر رہے ہیں،‘‘ ۔ وزیٹر نے مزید کہا، ’’کیناپارا میں سیاحت کی امید افزا صلاحیت ہے اور یہ قبائلی لوگوں کے لیے آمدنی کا ایک اچھا ذریعہ بھی ہے۔‘‘
ایس ای سی ایل کے ذریعہ تیار کردہ کینپارہ میں بشرام پور اسی مائن کی متروکہ کان نمبر 6 میں ڈیولپ کیا گیا واٹر اسپورٹس سنٹر اور فلوٹنگ ریسٹورنٹ
اسی طرح، مدھیہ پردیش کے سنگرولی کے جینت ایریا میں حال ہی میں این سی ایل کے ذریعہ تیار کیے گئے مدوانی ایکو پارکس میں لینڈ اسکیپ واٹر فرنٹ اور پاتھ ویز ہیں ۔ ایک وزیٹر نے کہا، ’’سنگرولی جیسی دور دراز جگہ، جہاں دیکھنے کے لیے بہت کچھ نہیں ہے، مدوانی ایکو پارک اپنے خوبصورت مناظر اور دیگر تفریحی سہولیات کی وجہ سے سیاحوں کی تعداد میں اضافہ دیکھ رہا ہے۔‘‘
ایم پی کے سنگرولی کے جینت علاقے میں این سی ایل کے ذریعہ تیار کردہ مدوانی ایکو پارک
مندرجہ بالا کے علاوہ، 23-2022 کے دوران، سی آئی ایل نے پہلے ہی اپنے گرین کور کو 1610 ہیکٹر تک بڑھا کر 1510 ہیکٹر میں پودا لگانے کے اپنے سالانہ ہدف کو عبور کر لیا ہے۔ کمپنی نے رواں مالی سال میں 30 لاکھ سے زیادہ پودے لگائے ہیں۔ مالی سال 22 تک پچھلے پانچ مالی برسوں میں، مائن لیز ایریا کے اندر 4392 ہیکٹر ہریالی نے 2.2 ایل ٹی فی سال کی کاربن سنک کی صلاحیت پیدا کی ہے۔
سی آئی ایل اپنی مختلف کانوں میں سیڈ بال پلانٹیشن، ڈرون کے ذریعے سیڈ کاسٹنگ اور میاواکی پلانٹیشن جیسی نئی تکنیکوں کا بھی استعمال کر رہی ہے۔ کان کنی والے متروک علاقوں پر فعال کان کنی زون سے الگ ہو تے ہی دوبارہ دعویٰ کیا جاتا ہے۔ حیاتیاتی بحالی کے لیے مختلف انواع کا انتخاب مرکزی اور ریاستی امداد یافتہ ماہر ایجنسیوں کے ساتھ مشاورت سے کیا جاتا ہے۔ ریموٹ سینسنگ کے ذریعے زمین کی بحالی کی نگرانی کی جا رہی ہے اور اس وقت تقریباً 33 فیصد رقبہ گرین کور میں شامل ہے۔
ہنر مندی کے فروغ اور صنعت کاری کی وزارت
ڈرون کے شعبے میں تحقیق وترقی
ہنرمندی کے فروغ اور صنعت کا ری کے وزیر مملکت جناب راجیو چندرشیکھر نے آج لوک سبھا میں ایک تحریری جواب میں یہ جانکاری دیتے ہوئے کہا کہ گزشتہ چندسالوںمیں ڈرون کا شعبہ جدت اور اسٹارٹ اپس کی نمایاں ترقی کی ایک روشن مثال ہے۔ڈرون کے شعبے میں معیاری تحقیق وترقی کو فروغ دینے کے لئے کورسز ، تعلیمی ڈگریاں اور مواقع موجود ہیں۔ڈرون کے شعبے میں کورسز اور تحقیق وترقی کی شروعات کرنے والے تعلیمی ادارے ، انڈین انسٹی ٹیوٹ آف سائنس  ، بنگلور ، ٹکنالوجی کا ہندوستانی ادارہ  بامبے ، آئی آئی ٹی کانپور ، آئی آئی ٹی مدراس ، ایڈوانس ٹکنالوجی کا دفاعی ادارہ  پونے ،اطلاعاتی ٹکنالوجی کا بین الاقوامی ادارہ  حیدرآباد ، انا یونیورسٹی وغیرہ ہیں۔
وزیراعظم کا دفتر
وزیراعظم 23 جون2018 کو مدھیہ پردیش کا دورہ کریں گے
نئی دہلی،22/جون۔وزیراعظم جناب نریندر مودی 23 جون کو مدھیہ پردیش کا دورہ کریں گے۔
وزیراعظم اندور میں مدھیہ پردیش شہری وکاس مہتو میں شرکت کریں گے۔ جناب نریندر مودی ریاست کے مختلف مقامات پر 4000 کروڑ روپیہ کی مالیت کے متعدد شہری ترقیاتی پراجیکٹوں کاریموٹ کے ذریعہ افتتاح بھی کریں گے۔ ان میں پردھان منتری آواس یوجنا کے تحت مکانات، پینے کے پانی کی فراہمی کی شہری ا سکیمیں، ٹھوس کچرے کا شہری بندوبست، شہری حفظان صحت، شہری ٹرانسپورٹیشن اور دلکش شہری منظر سے متعلق پراجیکٹ شامل ہیں۔
وہ2018 کے سوچھ سرویکشن ایوارڈ تقسیم کریں گے اور سوچھ سرویکشن 2018 دیش بورڈ کی شروعات کریں گے۔ انتہائی کی صاف ستھرے شہروں اور بہترین کارکردگی والی ریاستوں کو وزیراعظم کے ہاتھوں ایوارڈز حاصل ہوں گے۔ ایک سوچھ اختراع ا یک بہترین سوچھ پریکٹس اور ایک چھوٹے سوچھ صنعت کار کو بھی وزیراعظم سے ایوارڈز حاصل ہوں گے۔
اس سے پہلے راج گڑھ میں وزیراعظم موہن پورہ پراجیکٹ کو قوم کے نام وقف کریں گے۔ اس پراجیکٹ کے ذریعہ راج گڑھ ضلع میں زرعی اراضی کو آبپاشی کی سہولت حاصل ہوگی۔ اس سے علاقے کے گاؤوں کو پینے کا پانی بھی دستیاب ہوگا۔ وزیراعظم پینے کے پانی کی متعدد اسکیموں کا سنگ بنیاد بھی رکھیں گے۔
وزارتِ تعلیم
مرکزی وزیر جناب دھرمیندر پردھان نے، 13ویں فکی گلوبل اسکلز سمٹ -2022 کا افتتاح کیا
اس سال کی سمٹ کا موضوع ‘‘تعلیم سے روز گار کی صلاحیت- اس کو عملی جامہ پہنانا ’’ تھا
تعلیم اور ہنر مندی کی ترقی اور صنعت کاری کے مرکزی وزیر جناب دھرمیند پردھان نے آج نئی دہلی میں 13 ویں فکی گلوبل اسکلز سمٹ – 2022 کا افتتاح کیا، جس کا موضوع ‘‘تعلیم سے روز گار کی صلاحیت – اس کو عملی جامہ پہنانا ’’ تھا۔ انہوں نے اس موقع پر حاضرین سے خطاب بھی کیا۔
جناب دھرمیندر پردھان نے ہندوستان کے آبادیاتی لحاظ سے بہتر صورت حال کا فائدہ اٹھانے اور ہندوستان کے ہنر مندی کے ایکو سسٹم کو مزید متحرک بنانے کے لئے ہنر مندی کے فروغ سے متعلق اپنے خیالات کا اظہار کیا۔
انہوں نے کہا کہ ہمارا ملک آبادیاتی لحاظ سے بہتر صورت حال میں ہے۔ تعلیم اور ہنر مندی کو ہمارے ملک کے آبادیاتی فائدے کو کایا پلٹ کرنے والے ایک پاور ہاؤس میں تبدیل کرنے میں ایک اہم رول ادا کرنا ہے۔
جناب دھرمیندر پردھان نے کہا کہ اپنی معیشت کو مزید نتیجہ خیز اور شاندار بنانے کے لئے ہمیں اپنی افرادی قوت کو مزید نتیجہ خیز بنانا ہوگا۔ ہماری افرادی قوت کو مزید متحرک بنانے میں محنت سے متعلق قوانین کو آسان بنانے اور اپرینٹس شپ جیسی پہل کے دور رس نتائج ہوں گے۔
انہوں نے کہا کہ اس کے علاوہ ہم اپنے تعلیم اور ہنر مندی کے ایکو سسٹم کو مزید متحرک بنانے کے لئے ہم تعلیمی بینک آف کریڈٹ سے لے کر آنے والی ڈیجیٹل یونیورسٹی تک متعدد نئے اقدامات اور پالیسی سے متعلق اصلاحات کر رہے ہیں۔
جناب دھرمیندر پردھان نے کہا کہ تعلیم اور ہنر مندی کے شعبے میں مزید تبدیلی لانے کے لئے ایک مضبوط اکیڈمیا – انڈسٹری – پالیسی میکر کنکٹ تیار کرنے اور اجتماعی نقطہ نظر کے ساتھ کام کرنے پر زور دیا۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-10758
(Visitor Counter : 74